Her er Vei-Europas «sære» regler
Få, om noen, ferieformer gir så stor frihet som bilferien. Men den har også et nær uslåelig potensial for frustrasjoner. For burde vi ikke ha svingt til venstre i rundkjøringen? Har denne byen bare enveiskjøringer? Hvorfor kan de ikke skilte litt bedre? Og så kommer dobbeltparkeringene, maset om «er vi ikke fremme snart?» og medbilistene som kaster seg inn i trafikkaoset som rugbyspillere.Og sist, men ikke minst, alle reglene. For de er slettes ikke like i Europa, langt ifra. - Alle turer krever litt planlegging. Den går også på å sette seg inn i lover og regler, sier Norges Automobil-forbunds (NAF) kommunikasjonsrådgiver Jan Ivar Engebretsen. Han trekker frem Sveits som et eksempel. Med sin plassering midt i Europa er det et land mange svinger innom i løpet av bilferien. Men da bør de være forberedt. - I Sveits er det ikke lov å ha fotoboksvarsler, selv om den ligger demontert, uten batteri i bagasjerommet, sier Engebretsen. I tillegg krever landet at alle bilister har betalt motorveiavgift før de passerer grensen. I endel land, blant annet Italia, er det også forbudt å kjøre inn i selve bykjernen med mindre du har en spesiell beboer-tillatelse. Dette er i så fall skiltet. Generalsekretær Jan Johansen i Kongelig Norsk Automobilklub (KNA) mener at folk ikke bør la seg skremme. - I hovedsak er reglene like. Du skal kjøre på høyre side av veien. Skilt markerer hvor fort du kan kjøre, hvor du skal vike og så videre. Det lar seg fint gjøre å ferdes med bil, mener Johansen. Hans forbund har laget en oversikt over de fleste reglene, der det blant annet går frem at de aller fleste land forbyr bruk av håndholdt mobiltelefon mens du kjører. Britiske AA har en oversiktsside der du kan klikke deg inn på hvert europeiske land. Her er noen av spesialkravene i ulike europeiske land.* Det er forbudt å lytte til musikk med øretelefoner mens du kjører. * Reservelyspærer og utstyr til å montere disse er påbudt. * Det er påbudt å ha med to varseltrekanter (skal settes opp både foran og bak bilen). * Hvis du bruker briller, er det påbudt å ha med reservebrille. Frankrike: * Ved tåke reduseres alle fartsgrenser til 50 km/t. * Fra 1. juli er det påbudt å ha alkomåler i bilen. Alkomåleren må ha en egen NF-logo. * Det er også forbudt å ha GPS med varsling av fotobokser. Britiske AA anbefaler bilturister å i det minste slå av varslingen. For virkelig å ha ditt på det tørre, kan du bli nødt til å kontakte produsenten.* I mange landsbyer er kun parkeringslys tillatt.* Du har vikeplikt for dem som kommer fra høyre i rundkjøringer.* Tuting er forbudt i byer.* Barn under 12 år skal ikke sitte i forsetet hvis bilen har baksete.* Bilapotek med ekstra lyspære i bilen er påbudt. * Berusede personer skal ikke sitte i forsetet.* Barn under 12 år skal ikke sitte i forsetet. Regelen gjelder selv om bilen ikke har baksete.* Navigasjonssystemer som indikerer plassering av fotobokser er forbudt. Har du slikt utstyr må dette demonteres. * Du må betale motorveiavgift før du passerer grensen. Prisen er CHF 40 (ca. 250 kroner). Bot for manglende oblat er ca. 550 kroner.* Førstehjelpsutstyr og reservelyspærer er obligatorisk utstyr i bilen. * Radarvarslingsutstyr er strengt forbudt. * Motorveiavgift må betales før innreise (Ca. 60 NOK for 7 dager). VG Nett understreker at dette kun er et utvalg av reglene. For mer info, se hjemmesidene tilKNA,NAFeller britiskeAA.I tillegg krever mange land i Øst-Europa såkalt «Grønt kort», et bevis på at du har betalt ansvarsforsikring. Du bør også passe på vognkortet, anbefaler Jan Ivar Engebretsen i NAF. - Ta med deg vognkortet ut av bilen når du overnatter. Jeg pleier å kalle det fødselsattesten til bilen din. Hvis den blir stjålet, har du all dokumentasjonen du trenger når du skal melde tyveriet, forklarer han.Jan Johansen i KNA mener at folk også bør forberede seg mentalt på ulike trafikkulturer. - Grensen mellom Sveits og Italia er kanskje den mest brutale overgangen du kan få. I Sveits er alt stille, ryddig og ordentlig, med brede lyse tunneler. I Italia så bang! er du i en annen verden. Det tuter rundt ørene dine hele tiden, det er mørke, smale tunneler og stressede førere som er vant til å kjøre aggressivt. Du må rett og slett innstille deg på det, sier han til VG Nett. Han mener at vi som nordmenn derfor må være ekstra våkne og forsiktige, og godta at vi er treige, blir tutet på og gestikulert mot. Men Johansen har også et par beroligende ord om trafikken i Sør-Europa: - Det er ingen som har lyst til å bulke og kanskje skade folk eller bli skadet selv, sier han.
To varseltrekanter. Ekstra lyspære. Oblater som kjøpes på forhånd. Kravene til hva du må ha i bilen, varierer selv i Europa.